Roli në rritje i Sekretarit të Mbrojtjes Jim Mattis 
Sekretari i Mbrojtjes duket si një nga përfaqësuesit më me ndikim të administratës së Presidentit Trump
Sekretari amerikan i Mbrojtjes Jim Mattis ndodhet në Lindjen e Mesme për bisedime të përqendruara në luftën kundër grupeve terroriste. Siç njofton korrespondenti i Zërit të Amerikës Bill Gallo, udhëtimi i shefit të Pengtagonit vjen nëdrsa zoti Mattis ndërmerr një rol më të rëndësishëm në politikën e jashtme të administratës së Presidentit Trump. Nuk është e pazakontë që një shef i mbrojtjes amerikane të takohet me udhëheqës e huaj. Por udhëtimi i fundit i zotit Mattis vjen ndërsa krahu diplomatik i qeverisë amerikane po dobësohet. Njoftimet e medias sugjerojnë largimin e Sekretari të Shtetit Rex Tillerson nga Departamenti i Shtetit. Kjo është goditja e fundit në një agjenci tashmë të dobësuar nga shkurtimet buxhetore ndërsa ngrirja e punësimeve ka dobësuar radhët e drejtuesve të lartë. Michael O’Hanlon është me Institutin Brookings. Një prej këtyre efekteve mund të jetë edhe forcimi i mëtejshëm i rolit të zotit Mattis në politikën e jashtëme amerikane. Zoti Mattis shihet nga të huajt si një prej përfaqësuesve më të rëndësishëm të Shtëpisë së Bardhë. Megjithëse i është dashur të manovrojë postimet ndonjëherë të paparashikueshme në Twitter të zotit Trump, deri tani duket presidenti e vlerëson sekretarin Mattis. Është një model për zotin Trump, i cili ka theksuar një politikë të jashtëme të udhëhequr nga një gjeneral ushtarak. Ish udhëheqës të tjerë ushtarakë mbajnë disa poste kryesore, përfshi këshilltarin e sigurisë kombëtare dhe shefin e kabinetit. thotë analisti Michael O’Hanlon. Ndërkohë, Shtëpia e Bardhë këmbënguli të enjten se zoti Tillerson ka besimin e Presidentit Trump.